নিজের দেয়া কৃষি প্রযুক্তির সফল বাস্তবায়ন দেখতে সম্প্রতি পিরুজালি গ্রামে আশরাফের লিচু বাগান পরিদর্শনে আসেন বারির বিজ্ঞানী ফল গবেষক মোঃ জিল্লুর রহমান। তিনি জানান, দেশের খাদ্য ও পুষ্টি ঘাটতি পূরণে আশরাফ সিদ্দিকীর মত আমাদের দেশে উদ্যোগী চাষির খুব প্রয়োজন। তার কৃষি অনুরাগ আমাকে দারুণভাবে বিমোহিত করেছে। দুএকবার এসে পরামর্শ নিয়েই থেমে থাকেননি তিনি, সারা বছরই কোনো সমস্যা হলে মোবাইলের মাধ্যমে তার সমাধান জানার চেষ্টা করেছেন। অনেকে ফল বাগান করলেও কেবল সুষ্ঠু পরিচর্যা বা আধুনিক চাষাবাদ জ্ঞান না  থাকায় তারা কাংখিত ফলন পান না। কেবল দেশের গবেষণা প্রতিষ্ঠানের প্রযুক্তি কিংবা ভাল জাত উদ্ভাবনই শেষ কাজ নয়, সেসব উদ্ভাবন আশরাফ সিদ্দিকীর মত উত্সাহি কৃষকের মাঝে ছড়িয়ে দেয়াও জরুরি। তাহলেই আসবে গবেষণার সাফল্য। দেশে হবে স্বাবলম্বী।